ມີການຮຽກຮ້ອງ ໃຫ້ສົ່ງກຳລັງ ຮັກສາສັນຕິພາບ ສປຊ ໄປຍັງ Guinea Bissau
ລັດຖະມົນຕີຕ່າງປະເທດ Guinea Bissau ຮ້ອງຂໍໃຫ້ສະພາຄວາມໝັ້ນຄົງ ອະນຸມັດການສົ່ງ ກຳລັງຮັກສາສັນຕິພາບ ໄປຍັງປະເທດຂອງທ່ານ.
ລັດຖະມົນຕີການຕ່າງປະເທດຂອງ Guinea Bissau ຮຽກຮ້ອງໃຫ້ສະພາຄວາມໝັ້ນຄົງ ຂອງອົງການສະຫະປະຊາຊາດ ອະນຸດມັດການສົ່ງກຳລັງຮັກສາສັນຕິພາບໄປຍັງປະເທດ ດັ່ງກ່າວ ເພື່ອຊ່ອຍຟື້ນຟູຄວາມປອດໄພຫຼັງຈາກໄດ້ມີການກໍ່ລັດຖະປະຫານຂອງພວກທະ ຫານໃນສັບປະດາແລ້ວ ລັດຖະມົນຕີການຕ່າງປະເທດ Mamadu Jalo Pires ໄດ້ຮຽກຮ້ອງໃຫ້ສະພາຄວາມໝັ້ນ ຄົງທີ່ມີສະມາຊິກ 15 ປະເທດ ສົ່ງກຳລັງຮັກສາສັນຕິພາບ ໄປຍັງ Guinea Bissau ຊຶ່ງ ເປັນປະເທດນ້ອຍໆທີ່ຕັ້ງຢູ່ໃນເຂດອາຟຣິກາຕາເວັນຕົກຈົນກວ່າປະເທດດັ່ງກ່າວຈະສາມາດ ຟື້ນຟູການປົກຄອງຂອງພົນລະເຮືອນໄດ້ ແຕ່ແນວໃດກໍຕາມ ພວກນັກການທູດກ່າວວ່າທາງສະພາຄວາມໝັ້ນຄົງຢາກໃຫ້ມີການໄກ່ ເກ່ຍຂອງທຸກໆອົງການຈັດຕັ້ງໃນພູມີພາກ ເຊັ່ນ ສະຫະພາບອາຟຣິກາ ປະຊາຄົມເສດຖະ ກິດຂອງບັນດາລັດໃນອາຟຣິກາຕາເວັນຕົກຫຼື ECOWAS ເສຍກ່ອນໆທີ່ຈະອະນຸມັດໃຫ້ ມີການສົ່ງກຳລັງຮັກສາສັນຕິພາບເຂົ້າໄປ ກຸ່ມ ECOWAS ໄດ້ປະນາມແຜນການຂອງພວກທະຫານ ທີ່ຈະຈັດການເລືອກຕັ້ງພາຍ ໃນເວລາສອງປີ ໂດຍກ່າວຫາພວກຜູ້ນຳທະຫານວ່າບໍ່ເອົາຫົວຊາຕໍ່ຄວາມເຂົ້າໃຈທີ່ໄດ້ມີ ການບັນລຸກັນກ່ອນໜ້ານີ້ ທີ່ໃຫ້ຟື້ນຟູການປົກຄອງແບບປະຊາທິປະໄຕໃນທັນທີ ຢູ່ໃນປະ ເທດດັ່ງກ່າວ